Daily View 26.11.2021
26 พฤศจิกายน 2564

ปัจจัยต่างประเทศ: หลายดัชนีชี้วัดสภาวะตลาดหุ้นตอนนี้จากที่อยู่ในโซน Bullish มากในช่วงสัปดาห์ก่อนล่าสุดเริ่มลดความ Bullish ลงไปพอสมควร ไม่ว่าจะเป็นดัชนี Fear & Greed index ที่ปัจจุบันปรับตัวลงจากระดับ 80 จุดที่เป็นโซน Extreme Greed เป็น 62 จุด แต่ยังถือว่าเป็นโซน Greed, ขณะที่ Put/Call ratio ที่เคยอยู่ระดับต่ำสุดในรอบหลายสิบปีปรับตัวเด้งขึ้นมา บ่งชี้นักลงทุนเริ่มมีสถานะสัญญาล่วงหน้าที่ป้องกันความเสี่ยงขาลงมากขึ้น นอกจากนี้ AAII Investor Sentiment Survey ที่สำรวจนักลงทุนรายย่อยสหรัฐฯ ก็ลดความ Bullish ลงจากระดับ 48% มาอยู่ในโซนค่าเฉลี่ยแล้วที่ 38% แสดงถึงนักลงทุนมีมุมมองกังวลต่อตลาดหุ้นมากขึ้น ซึ่งนักลงทุนเริ่มกลับมากังวลการแพร่ระบาดโควิดอีกครั้งในยุโรป รวมถึงการดำเนินนโยบายการเงินของ Fed ที่อาจจะเพิ่มความ Hawkish มากขึ้น หากเงินเฟ้อยังคงปรับตัวสูงขึ้นต่อเนื่อง
ติดตามสถาณการณ์การแพร่ระบาดโควิดในยุโรปที่อาจเป็นปัจจัยสร้างความผันผวนระยะสั้น โดยออสเตรียเป็นประเทศแรกที่กลับมา partial lockdown อีกครั้งหลังจากพบผู้ติดเชื่อใหม่เร่งตัวสูงขึ้นต่อเนื่อง ขณะที่เยอรมันก็กำลังประเมินสถาณการณ์อยู่เช่นกันว่าจะต้องหันกลับมาเพิ่มมาตรการเข้มงวดในการควบคุมการแพร่ระบาดโควิดหรือไม่ ซึ่งทั้งออสเตรียและเยอรมันถือเป็นสองประเทศในยุโรปที่มีอัตราการฉีดวัคซีนครบ 2 โดสต่ำสุดในยุโรปประมาณ 64% และ 67% ของจำนวนประชากรตามลำดับ ขณะที่ประเทศใหญ่ในยุโรปที่ยังมีอัตราการฉีดครบ 2 โดสน้อยกว่า 70% ได้แก่ ฝรั่งเศส,สวีเดนและสหราชอณาจักร ซึ่งเราต้องติดตามสถาณการณ์การแพร่ระบาดโควิดในกลุ่มประเทศดังกล่าวอย่างใกล้ชิด ล่าสุดอังกฤษระงับเที่ยวบินจาก 6 ประเทศแอฟริกา ได้แก่ นามิเบีย, เลโซโท, ซิมบับเว, บอตสวานา, เอสวาตีนี และแอฟริกาใต้หลังพบไวรัสโควิดสายพันธุ์ใหม่ซึ่งมีชื่อว่า B.1.1.529 โดย WHO เตรียมจัดการประชุมพิเศษในวันนี้ เพื่อประเมินสถานการณ์และศึกษาเกี่ยวกับไวรัสสายพันธุ์ใหม่ซึ่งถูกพบจำนวนเล็กน้อยในแอฟริกาใต้ ว่าจะสามารถหลบเลี่ยงภูมิคุ้มกันได้หรือไม่
ทั้งนี้ทาง Bloomberg ได้ทำ Scenario การเติบโต GDP4Q21 ของยุโรปเอาไว้ว่ากรณี Base case ก่อนหน้านี้ถ้าหากไม่มีประเทศไหนในยุโรปกลับไป lockdown เลย คาดว่า GDP4Q21 ยุโรปจะเติบโต +1.1% YoY แต่หากออสเตรียและเยอรมันต้อง partial lockdown 20 วัน คาดว่า GDP4Q21 อาจขยายตัว +0.9% YoY ส่วนกรณีทั้งยุโรปโดยรวมกลับไป partial lockdown 20 วันคาดว่า GDP4Q21 อาจขยายตัวเหลือเพียง +0.4% YoY เท่านั้น เรามองว่าสถาณการณ์โควิดในยุโรปอาจเป็น sentiment ลบกดดันทิศทางตลาดหุ้นในระยะสั้นโดยเฉพาะกลุ่มหุ้น reopening อย่างไรก็ตามเรามองว่าหากหุ้นปรับตัวลงมาเป็นจังหวะในการทยอยสะสมลงทุน เพราะเรายังคาดว่าสถาณการณ์โควิดจะไม่ลุกลามจนต้องกลับไป Full lockdown จากอัตราการฉีดวัคซีนในแต่ละประเทศหลักของโลกในปัจจุบันยังสามารถรับมือกับการระบาดรอบใหม่ได้
มุมมองตลาดหุ้น คาด SET 1640-1650 หุ้นแนะนำ HENG, EPG
Top pick:  HENG (ราคาพื้นฐาน 5.70 บาท). เรามีมุมมองบวกทั้งการเติบโตและกลยุทธ์ธุรกิจของบริษัทโดยคาดว่าบริษัทจะรายงานสินเชื่อเติบโตมากกว่าเป้าตอน IPO ในปี 2564-66 จากความต้องการสินเชื่อจำนำทะเบียนรถยนต์ที่สูงขึ้นในไตรมาส 4/2564-ปี 2565 นอกจากนี้การปรับโครงสร้างหนี้จะช่วยให้ NIM สูงขึ้นในปี 2565 การผนึกกำลังกับ KBANK ดูเหมือนจะเป็นไปได้. EPG (ราคาพื้นฐาน 14.00 บาท). คาดแรงหนุนของยอดขายทั้ง 3 ธุรกิจจะยังเติบโตต่อเนื่อง โดยคาดการเติบโตเฉลี่ย 3 ปีข้างหน้า (FY21A-FY24E) ที่ประมาณ 20% ต่อปี นอกจากนี้ยังมี upsides จาก M&A ด้วยหลังฐานะการเงินจะพลิกเป็น net-cash ปีหน้า ขณะที่บริษัทสามารถส่งต่อต้นทุนที่ปรับตัวสูงขึ้นผ่านการปรับราคาขายขึ้นได้.
รายงานตัวเลขเศรษฐกิจ วันศุกร์ ติดตาม ถ้อยแถลงของ ECB President Lagarde และตัวเลข Oil rig count ของสหรัฐฯ โดยสัปดาห์ล่าสุดอยู่ที่ 461 rig (+7 rig WoW)